kardosdrur/scandi-wiki huggingface dataset:
Gare de l'Est (metrostation)

Gare de l'Est – Verdun er en station på metrolinjerne 4, 5 og 7 i metronettet i Paris, beliggende i 10. arrondissement. Stationen er forbundet med jernbanestationen Gare de l'Est. Hver metrolinje har sin egen dato for, hvornår «dens» station blev åbnet; linje 4 21. april 1908, linje 5 15. november 1907 og linje 7 5. november 1910.

Navnet Verdun henviser til avenue de Verdun, som fik sit navn til minde om slaget ved Verdun. De franske soldater, som deltog, blev afsendt fra jernbanestationen.

I 2011 var stationen på femtepladsen blandt metronettets mest trafikerede med 19,7 millioner passagerer det år.

Linjerne 5 og 7 har totalt tre perroner og fire spor, desuden to sideperroner og en central perron til linje 5 (retning Bobigny - Pablo Picasso) og 7 (retning La Courneuve - 8 Mai 1945) mellem det andet og tredje spor.

Stationen for linje 4 har et specielt design. Denne linje ligger lavere end de to andre, og hvælvingen over perronerne har fået et fladt «loft», hvor linjerne 5 og 7 passerer over den. Det flade «loft» forårsages af denne krydsning, som nærmest kan sammenlignes med en bro over linje 4.

Adgang til metroen 
Stationen har i alt fire indgange: Fra boulevard de Strasbourg 78, boul. de Strasbourg 93, Rue du Faubourg Saint-Martin × rue du 8 Mai 1945, rue du 8 Mai 1945 5 og Gare de l'Est.

Renovering 
Stationen blev renoveret i «Motte-stil» i 1977 med felter af ren orange farve i facaderne. Den er en af tre stationer af denne type.

Under regeringsprogrammet «stationer i bevægelse» og «Fornyelse af metroen» («Gares en mouvement» og «Renouveau du Métro») blev den grundigt renoveret i tiden fra september 2006 til juni 2007. Dette blev gjort for at gøre stationen venligere og mere moderne for højhastighedsjernbanelinjen TGV Est.

De gamle farver på perronerne for linje 5 og 7 var orange fliser og blå maling, og disse blev udskiftet med traditionelle hvide fliser som symbol på «Fornyelse af metroen». Under renovationen blev desuden belysning og perronens møbler udskiftet. Endelig blev skrifttypen «Motte» erstattet af «Parisine», og stationen fik skilte efter moderne normer. På perronen for linje 4 fandt kun mindre ændringer sted. Gulvfliserne blev skiftet ud langs kanterne, og taghvælvingen blev malet for at dække over spor efter slitage og lækage og for at forsegle den, så flere skader blev forhindret.

Trafikforbindelser

Eksterne henvisninger

Kilder 

Metrostationer i 10. arrondissement
Paris Metrolinje 4
Paris Metrolinje 5
Paris Metrolinje 7
Dinamo Tbilisi

Football Club Dinamo Tbilisi (normalt bare kendt som Dinamo Tbilisi) er en georgisk fodboldklub fra hovedstaden Tbilisi. Klubben spiller i landets bedste liga, Umaglesi Liga, og har hjemmebane på Boris Paichadze Stadion. Klubben blev grundlagt i 1925 og har siden da været Georgiens mest succesfulde klub. Holdet har gennem tiden vundet to sovjetiske og 13 georgiske mesterskaber, to sovjetiske og otte georgiske pokaltitler, og som kronen på værket, Pokalvindernes Europa Cup, som man sikrede sig i 1981.

Titler 

 Sovjetiske Liga (2): 1964 og 1978

 Georgiske Liga (18): 1990, 1991, 1992, 1993, 1994, 1995, 1996, 1997, 1998, 1999, 2003, 2005, 2008, 2013, 2014, 2016, 2019, 2020.

 Sovjetiske Pokalturnering (2): 1976 og 1979

 Georgiske Pokalturnering (8): 1992, 1993, 1994, 1995, 1996, 1997, 2003, 2004, 2009, 2013, 2014, 2015, 2016 (forår).

 Superpokalturnering (8): 1996, 1997, 1999, 2005, 2008, 2014, 2015 og 2021.

 Pokalvindernes Europa Cup (1): 1981

Historiske slutplaceringer

Umaglesi Liga

Erovnuli Liga

Nuværende trup 
Pr. 10. september 2020.

Kendte spillere 
  Kakha Kaladze
  Levan Kobiashvili
  Shota Arveladze
  Giorgi Demetradze
  Temuri Ketsbaia

Danske spillere 
  Ingen

Referencer

Eksterne henvisninger 
Klubbens officielle hjemmeside

Fodboldklubber i Georgien
Etableret i 1925
Tbilisi
Slovan Bratislava

ŠK Slovan Bratislava (normalt bare kendt som Slovan Bratislava) er en slovakisk fodboldklub fra hovedstaden Bratislava. Klubben spiller i landets bedste liga, Corgoň Liga, og har hjemmebane på Tehelné Pole Stadion. Klubben blev grundlagt den 3. maj 1919 og har siden da været Slovakiets mest succesfulde klub. Holdet har gennem tiden vundet otte tjekkoslovakiske og otte slovakiske mesterskaber, fem tjekkoslovakiske og tre slovakiske pokaltitler, og som kronen på værket, Pokalvindernes Europa Cup, som man sikrede sig i 1969 med en finale sejr over FC Barcelona.

Titler 

 Tjekkoslovakiske Liga (16): 1949, 1950, 1951, 1955, 1970, 1974, 1975, 1992, 2008, 2010, 2012, 2013, 2018, 2019, 2020, 2021, 2022

 Slovakiske Liga (15): 1940, 1941, 1942, 1944, 1994, 1995, 1996, 1999, ... 2019, 2020, 2021

 Tjekkoslovakiske Pokalturnering (5): 1962, 1963, 1968, 1974 og 1982

 Slovakiske Pokalturnering (10): 1994, 1997,1999, 2009, 2010, 2012, 2016, 2017, 2019 og 2020

 Pokalvindernes Europa Cup (1): 1969

Kendte spillere 
  Peter Dubovský
  Stanislav Varga
  Róbert Vittek
  Samuel Slovák

Danske spillere 
  Ingen

Europæisk deltagelse

Eksterne henvisninger 
Klubbens officielle hjemmeside 

Bratislava, Slovan
Etableret i 1919
Bratislava
Tomáš Zíb

Tomáš Zíb (født 31. januar 1976 i Písek) er en rutineret tjekkisk tennisspiller, der aldrig rigtig fik sit talent helt igennem på topplan. Han fik dog slået Frederik Løchte Nielsen ud i tredje runde af kvalifikationsturneringen i Wimbledon 2007.

Trak sig tilbage i 2009. Han prøvede dog at genoptage karrieren to år senere men han fik en skade i håndleddet, der definitivt satte en stopper for hans karriere.

Eksterne henvisninger 

Tennisspillere fra Tjekkiet
Poissonnière (metrostation)

Poissonnière  er en station på linje 7 i metronettet i Paris, beliggende på grænsen mellem 9. og 10. arrondissement. Stationen blev åbnet 5. november 1910. 

Stationen ligger i nærheden af krydset mellem rue La Fayette og rue du Faubourg Poissonière, som den er opkaldt efter. Gaden blev brugt af fiskehandlerne (fransk: Poissonière) fra Boulogne og andre havnebyer for at fragte deres varer fra kysten og ind til markedet Les Halles i Paris. Vejen følger generelt set en gammel romersk vej frem til det sted, hvor byporten Porte des Poissonniers i det 19. århundrede gav adgang til Paris.

Trafikforbindelser

Eksterne henvisninger

Metrostationer i 9. arrondissement
Metrostationer i 10. arrondissement
Paris Metrolinje 7
Barcelona Ladies Open 2009

Barcelona Ladies Open 2009 var en professionel tennisturnering for kvinder, der blev spillet udendørs på grusbaner. Turneringen var den tredje udgave af Barcelona Ladies Open, og den var en del af WTA Tour 2009, hvor den var kategoriseret som en WTA International-turnering. Kampene blev afviklet i David Lloyd Club Turó i Barcelona, Spanien i perioden 13. – 19. april 2009.

Damesingletitlen blev vundet af den useedede italiener Roberta Vinci, som i finalen slog Marija Kirileno (seedet 6) fra Rusland med 6-0, 6-4. I damedouble blev det til gengæld til farvoritsejr, idet de førsteseedede spaniere Nuria Llagostera Vives og María José Martínez Sánchez vandt over de rumænsk-slovenske par Sorana Cîrstea og Andreja Klepač med 3-6, 6-2, [10-8].

Resultater

Damesingle 

Hovedturneringen havde deltagelse af 32 spillere. Heraf havde de 23 fået adgang på grundlag af deres placering på verdensranglisten, mens seks spillere havde kvalificeret sig via kvalifikationsturneringen, heraf to lucky losers, som erstattede Petra Cetkovská og Anabel Medina Garrigues, som med kort varsel meldte afbrud. Endelig var tre spillere blevet tildelt et wildcard.

Kilder / eksterne henvisninger 
 Barcelona Ladies Open   
 Sony Ericsson WTA Tour – Barcelona Ladies Open 2009 – Resultater  

WTA Tour 2009
F.C. Lund

F.C. Lund eller Frederik Christian Lund er navnet på flere personer

 Frederik Christian Lund (1826-1901), dansk kunstmaler
 Frederik Christian Lund (1896-1984), dansk arkitekt, stadsarkitekt i Københavns Kommune
Cadet (metrostation)

Cadet er en station på linje 7 i metronettet i Paris i 9. arrondissement. Stationen blev åbnet 5. november 1910. Den er opkaldt efter rue Cadet (tidligere rue de la Voirie), som igen blev opkaldt efter Cadet de Chambine, der ejede store dele af det område, gaden passerer gennem. I nærheden af stationen ligger ni synagoger, heriblandt en askenasisk.

Metrostationens indgang er designet af Hector Guimard og er i rendyrket l'art nouveau-stil. Perronerne er dekoreret i det amerikanske flags farver.

Trafikforbindelser

Eksterne henvisninger 

Metrostationer i 9. arrondissement
Paris Metrolinje 7
Christophe Rochus

Christophe Rochus (født 15. december 1978 i Namur, Belgien) er en belgisk tennisspiller, der blev professionel i 1996. Han har (pr. april 2009) endnu aldrig vundet en singletitel, og hans højeste placering på ATP's verdensrangliste er en 38. plads, som han opnåede i maj 2006.

Christophe Rochus er storebror til en anden professionel belgisk tennisspiller, Olivier Rochus

Grand Slam 
Rochus' bedste Grand Slam-resultat i singlerækkerne kom ved Australian Open i år 2000, hvor han nåede 4. runde.

Eksterne henvisninger 

Tennisspillere fra Belgien
Florent Serra

Florent Serra (født 28. februar 1981 i Bordeaux, Frankrig) er en fransk tennisspiller, der blev professionel i år 2000. Han har igennem sin karriere vundet 2 singletitler, og hans højeste placering på ATP's verdensrangliste er en 36. plads, som han opnåede i juni 2006.

Grand Slam 
Serras bedste Grand Slam resultat i singlerækkerne er en 3. runde-deltagelse ved French Open i 2003.

Referencer

Eksterne henvisninger 

Tennisspillere fra Frankrig
Personer fra Bordeaux
Andrei Pavel

Andrei Pavel (født 27. januar 1974 i Constanţa, Rumænien) er en rumænsk tennisspiller, der blev professionel i 1994. Han har igennem sin karriere vundet 3 single- og 6 doubletitler, og hans højeste placering på ATP's verdensrangliste er en 13. plads, som han opnåede i oktober 2004.

Grand Slam 
Pavels bedste Grand Slam resultat i singlerækkerne kom ved French Open i 2002, hvor han spillede sig frem til kvartfinalerne. Her måtte han dog se sig besejret af spanieren Alex Corretja.

Eksterne henvisninger 

Tennisspillere fra Rumænien
Personer fra Constanța
Erik Damgaard

Erik Damgaard Nielsen (født 15. februar 1961) er en dansk erhvervsleder og grundlægger af Damgaard Data og Uniconta A/S.

Karriere 

Damgaard er uddannet akademiingeniør. Han stiftede sammen med sin bror, Preben Damgaard, virksomheden Damgaard Data, der senere blev sammenlagt med Navision. I 1997 modtog brødrene IT-prisen. I 2002 blev virksomheden solgt til Microsoft, hvilket gjorde Erik Damgaard til milliardær. Han arbejdede frem til 2004 hos Microsoft i Seattle, USA. Han har siden blandt andet været bestyrelsesformand i Greentech og medlem af Capinordics bestyrelse, men i 2008 trådte han ud af bestyrelserne.

I juni 2011 forlød det at hans private investeringsselskab Porteføljeinvest havde et underskud på over 400 mio kr. og i slutningen af 2011 gik Damgaard konkurs med virksomheden.
Ved konkursen af virksomheden Eurotrust mistede han også et anseeligt millionbeløb. Som følge af konkurserne har han bl.a. solgt sin villa i Hellerup, der var Danmarks dyreste. da den blev købt.

Hans tidligere bank, Cantobank, blev overtaget af Finansiel Stabilitet i marts 2013 og senere solgt til PFA i juni samme år.

I 2014 lancerede Erik Damgaard den digitale valutahandelsplatform, Straticator i partnerskab med Abshire-Smith og NPInvestor.

I årene efter udviklede han softwaren til det app- og cloud-baserede ERP-system (Enterprise Ressource Planning) Uniconta A/S, der understøtter standardiserede og individuelt udviklede økonomiprocesser hos små og mellemstore virksomheder.

Erik Damgaard er sammen med et andet medlem af Milliardærklubben, investeringsarkitekt Mark Szigethy, ifølge Børsen nævnt i Panama-papirerne.

Privatliv 

Han var gennem flere år gift med Signe Damgaard, som han har to børn med, men mødte i 2007 Anni Fønsby, der dengang drev en skobutik i Store Kongensgade i København. De blev landskendte, da de deltog i realityshowet Erik og Anni goes to Hollywood, der blev sendt på Kanal 4. I februar 2009 blev parret gift.

16. april 2009 blev Erik Damgaard og Anni Fønsby anholdt og sigtet for rufferi. Erik Damgaard blev løsladt efter grundlovsforhøret. Samme år solgte han også sin anseelige aktiepost i rigmandsbanken Capinordic Bank. Han var også med i milliardærklubben sammen med fire andre rigmænd. I 2014 blev Erik Damgaard gift med Renata Nascente da Silva Almeida, som er fra Brasilien.

Referencer

Eksterne henvisninger 
 Uniconta - dansk website
 Uniconta - engelsksproget website 
 Erik Damgaard & mulighedernes monster – portræt fra Børsen Online 
 På vej mod comeback med millioner i ryggen (Berlingske Business 10/4 2017 
 Erik Damgaard: Kapitaludvidelse gør os selvfinansierende (ITwatch 10/4 2017) 
 Pensionsselskab pumper 60 millioner kroner i Erik Damgaards nye selskab (Computerworld 10/4 2017)
 Erik Damgaard går fra sladderbladsforsider tilbage til kernen (Berlingske Business 10/4 2017) 
 Sådan nåede Damgaard-brødrene milliarden (DR.dk 1/9 2017) 

Erhvervsfolk fra Danmark
Iværksættere fra Danmark
Ernests Gulbis

Ernests Gulbis (30. august 1988 i Riga i Lettiske SSR) er en lettisk tennisspiller, der blev professionel i 2004. Han står (pr. september 2010) noteret for en enkelt turneringssejr, og hans højeste placering på ATP's verdensrangliste er en 26. plads, som han opnåede i august 2010.

Grand Slam 
Gulbis' bedste Grand Slam resultat i singlerækkerne kom ved French Open i 2008, hvor han spillede sig helt frem til turneringens kvartfinale. Her måtte han dog se sig besejret af serberen Novak Djokovic. I 2010 vandt han så sin første ATP turnering i Delray Beach.

Referencer

Eksterne henvisninger 

 

Personer fra Riga
Tennisspillere fra Letland
Deltagere for Letland ved sommer-OL 2008
Marcos Baghdatis

Marcos Baghdatis (født 17. juni 1985 i Limassol, Cypern) er en cypriotisk tennisspiller, der blev professionel i 2003. Han har igennem sin karriere (pr. september 2010) vundet fire singletitler, og hans højeste placering på ATP's verdensrangliste er en 8. plads, som han opnåede i august 2006.

Grand Slam 
Baghdatis' bedste resultater i Grand Slam-sammenhæng kom i 2006, der blev hans helt store gennembrudssæson. Først nåede han sensationelt frem til finalen i Australian Open, som han dog tabte i fire sæt til den daværende verdensetter, schweizeren Roger Federer. Samme år spillede han sig frem til semifinalerne ved Wimbledon, hvor han dog måtte se sig besejret af Rafael Nadal fra Spanien.

Eksterne henvisninger 

 Baghdatis' egen hjemmeside
 

Tennisspillere fra Cypern
Tennisspillere ved sommer-OL 2004
Tennisspillere ved sommer-OL 2012
Tennisspillere ved sommer-OL 2016
Panaji

Panaji (, , konkani: पणजी) er hovedstad i den delstaten Goa i det vestlige Indien. Byen har  indbyggere og er dermed den tredjestørste i Goa efter Vasco da Gama og Margao. Panaji er hovedby i distriktet North Goa.

Byen giver et indtryk af stor kontrast for mellem de moderne turistkontorer, luksushoteller og shoppingmuligheder findes gamle kirker, templer og mindre slumkvarterer. 

Modsat mange andre dele af Goa er der her brugt betydelige summer på at forbedre vejnettet for derved at lette den vilde trafik der dagligt foregår. Der er masser af liv, også om aftenen hvor man blandt andet kan sejle en tur med kasino-færgen, eller de såkaldte "diskotek-færger".

Byer i Goa
Etableret i 1843
Havnebyer i Indien
Delstatshovedstæder i Indien
Vejprisen

Vejprisen blev indstiftet af Vejdirektoratet i 1994. Prisen er tænkt som en gestus, der sætter fokus på højnelse af de danske vejes æstetik, kulturhistorie, funktionalitet og design.

Modtagere af Vejprisen 

 1994 Assens Kommune og civilingeniør Henning Bang, Anders Nyvig A/S for renovering af bygade 
 1995 Arkitekten og landskabsarkitekten Ib Møller for sin mangeårige indsats
 1996 Ballerup Kommune og vejingeniør Preben Glas for udvikling af Erhvervsområdet 
 1997 Københavns Kommune ved stadsingeniør Jens Rørbech, stadsarkitekt Otto Käszner og borgmester Bente Frost for kommunens plads- og torvestrategi 
 1998 Ikast Kommune ved borgmester Keld Broberg Lind og anlægschef von Blücher for kommunens vejbeplantninger
 1999 Fredensborg-Humlebæk Kommune ved borgmester John Hemming, arkitekt Per Nørgaard og ingeniør Henrik Hansen for Gammel Strandvej i Sletten
 2000 Aarhus Kommune ved civilingeniør Helle Frederiksen for omlægning af Dronning Margrethes Vej i Aarhus
 2001 Fanø Kommune ved teknisk chef Flemming Kondrup for renoveringen af gadenettet i Sønderho 
 2002 Ørestadsselskabet ved bestyrelsesformand Henning Christophersen og rådgiver, arkitekt Yrjö Rossi
 2004 Grenaa Kommune ved arkitekt Birgit Kaarøe for projektet "Ombygning af stationsområdet som led i en samlet strategi for bymidten"
 2005 Roskilde Kommune for stisystemet mellem Himmelev og Trekroner
 2007 Hvidovre Kommune for Avedørelejren
 2008 Fredericia Kommune for omdannelsen af Fredericias historiske bykerne
 2009 Københavns Kommune for nytænkning af det offentlige rum med Sønder Boulevard
 2010 Odense Kommune for Den Perfekte Cykelsti 
 2011 Aalborg Havnefront for "nye og miljørigtige vejbelysningsanlæg"

Referencer

Eksterne henvisninger 
 http://www.vejdirektoratet.dk/dokument.asp?page=document&objno=71822[ Vejprisen på Vejdirektoratets hjemmeside] 

Arkitekturpriser fra Danmark
Etableret i 1994
Rapallotraktaten

Rapallotraktaten var en aftale, der blev underskrevet 16. april 1922 i Rapallo nær Genoa i Italien, mellem Tyskland og den russiske sovjetrepublik, der blev en del af Sovjetunionen senere samme år. Traktaten, der var en udløber af Geneve-konferencen om Europas økonomiske genrejsning efter 1. verdenskrig, indebar, at begge lande frasagde sig de gensidige territoriale og økonomiske krav, der fulgte af Brest-Litovsk-freden. Desuden indeholdt traktaten en formalisering af forholdet mellem Tyskland og Sovjetunionen. De to lande havde begge et modsætningsforhold til krigssejrherrerne Storbritannien og Frankrig.

Et hemmeligt tillæg til Rapallotraktaten, underskrevet 29. juli, indebar, at tyske styrker fik adgang til at træne og forske i Sovjetunionen med moderne våben som panservogne, fly og giftgas, hvilket var et klart brud på Versaillestraktaten.

På trods af en ny traktat indgået i Berlin i 1926, blev forholdet mellem de to magter gradvist svækket, men først den 22. juni 1941 blev aftalen formelt ophævet, da Tyskland startede Operation Barbarossa.

Eksterne henvisninger 

 Salmonsens Konversationsleksikon, 2. udgave, bind XIX, s. 932; opslag: Rapallotraktaten
 Tekstudgave af traktaten (engelsk)
 Tillæg vedr § 2 (engelsk)

Tysklands historie
Sovjetunionen i mellemkrigstiden
Traktater
Søren Gyldendal Fonden

Søren Gyldendal Fonden er en dansk fond, der blev stiftet i 1958 af Gyldendal til minde om forlagets grundlægger, Søren Gyldendal.

Fonden uddeler Søren Gyldendal Prisen hvert år på Søren Gyldendals fødselsdag 12. april. Fondens formue var ultimo 2005 på 15,0 mio. kr.

Fonden uddeler også Gyldendals Store Børnebogspris.

Fonde fra Danmark
Georg Dietrich Tschierske

Georg Dietrich (Diedrik) Tschierske (Tschierscke) var en dansk-holstensk arkitekt og havearkitekt, der var særligt virksom i Plön i Holsten og i Danmark i tiden  1749 – 1780.

Biografi 
Tschierske blev født i Plön i Hertugdømmet Holsten som søn af hofgartner Georg Tschierske. Det vides, at han giftede sig den 19. januar 1770 i Odense med Henrica Axel Lund. Han blev uddannet som bygmester og havearkitekt under protektion af hertug Frederik Carl af Slesvig-Holsten-Sønderborg-Plön. Han blev hofbygmester ved hertughoffet i Plön i 1757.

Værker 
 Valdemars Slots gårdanlæg med porthuse og tepavillon (fra 1754)
 Projekt til ombygning af Christianssæde (ca. 1760)
 Juelsberg (1773-80, signeret projekt, sammen med Georg Erdman Rosenberg)
 Langesø (første projekt og byggeledelse 1774-78, signeret projekt i Langesø godsarkiv)
Haveanlæg
 Holstenshus' have (1753, delvis udført)
 Løgismoses have (signeret plan, Nationalmuseet, København)
Tilskrivninger ifølge Christian Elling
 Frederiksdal på Lolland (1756)
 Lundsgård (1767)
 Overgade 66, Odense (ca. 1760)
Tilskrivninger ifølge Hakon Lund
 Berritsgårds have (formentlig 1761-65)
Tegninger
 Fortegninger til perspektiviske stik af haverne ved Plön Slot (1749, stukket af Christian Fritzsch)
 Slottet og haven i Traventhal (1760, stik af G.D. Haumann)

Kilder 
 

Arkitekter fra Danmark
Arkitekter fra Tyskland
Rokokoarkitekter
Danskere i 1700-tallet
Gartnere fra Danmark
Landskabsarkitekter fra Danmark
Hofbygmestre
Personer fra Holsten
Niels Birger Wamberg

Niels Birger Wamberg (født 3. november 1930, død 9. juni 2020) var en dansk forfatter.

Wamberg blev mag.art. i litteraturvidenskab fra Københavns Universitet i 1959. Han var programredaktør ved DR's kulturredaktion 1960-1969 og lektor ved Danmarks Lærerhøjskole 1969-1991.

Han udgav flere bøger baseret på sin litteraturforskning, ligesom han udgav portrætter af digtere og skuespillere, bl.a. Storm P., Johannes V. Jensen, Klaus Rifbjerg, Lise Nørgaard, Ghita Nørby og Henning Moritzen. Han bidrog desuden til andres værker og var medredaktør på flere udgivelser.

I 1998 modtog han Søren Gyldendal-prisen og i 1989 fik han Rosenkjærprisen. I 2001 fik han Hvassprisen af Det Danske Akademi.

Han var gift med forfatter Bodil Wamberg.

Bibliografi i udvalg 
 Min far og mig (1986)
 Æbler eller pærer – Lidt om glæderne og ærgrelserne ved at træffe et valg (1990)
 Erindringens indvielse – Fem radioforedrag (1991)
 Mens kunsten er ung – en samtale mellem Knud W. Jensen og Niels Birger Wamberg (1992)
 Ansigtet på ruden (1993)
 Så er det sagt! – et samtaleportræt af Lise Nørgaard (1997)
 Italienske herligheder (2000)
 Toldfrie tanker fra Sokrates til Storm P. (2000)
 Verden er mit hjem. På rejse med H.C. Andersen – en montage (2004)
 Tilpas højrøvet (2004)
 Goddag, min herre – Billede af Ebbe Rode (2009)

Redigerede bøger

Referencer

Eksterne henvisninger 
 Niels Birger Wamberg  på Bibliografi.dk
 Niels Birger Wamberg på Litteraturpriser.dk
 

Faglitterære forfattere fra Danmark
Personer fra København
Personer i Kraks Blå Bog (afdøde)
Modtagere af Rosenkjærprisen
Biografiforfattere fra Danmark
Dansksprogede forfattere fra Danmark
Modtagere af Søren Gyldendal-prisen
Georg Tschierske

Georg Tschierske (1699 – 1753 i Plön) var en tysk-dansk havearkitekt. Fader til Georg Dietrich Tschierske.

Han var havearkitekt hos hertug Frederik Carl af Slesvig-Holsten-Sønderborg-Plön først i Nordborg og senere i Plön fra 1729. Slotsforvalter i Plön fra 1739.

Han er begravet på Altstädter Friedhof i Plön.

Værker 
 Slotshaven i Plön (påbegyndt 1730)
 Slotshaven i Traventhal (påbegyndt i 1730'erne efter færdiggørelsen af Plön)
 Haven i Rixdorf (1745)

Kilder 
 

Landskabsarkitekter fra Danmark
Landskabsarkitekter fra Tyskland
Personer fra Holsten
Danskere i 1700-tallet
Tyskere i 1700-tallet
Jens Rosenkjær (kemiker)

Jens Rosenkjær (født 22. november 1883 i Egemosedam, død 23. juni 1976 i Kongens Lyngby) var en dansk kemiker, der var en af sin samtids mest anerkendte foredragsholdere.

Rosenkjær, der var uddanent magister i kemi, satsede hurtigt på formidlingen frem for forskningen. Fra 1911 til 1925 underviste han i naturvidenskabelige fag ved Askov Højskole. Senere kom han til Roskilde Højskole og Borups Højskole. Sideløbende med sin undervisning holdt han foredrag rundt i landet, og i 1937 blev han foredragschef i Danmarks Radio. Her var han til 1953. Som foredragschef var han ansvarlig for DR's folkeoplysende programmer.

Til ære for Jens Rosenkjær indstiftede DR i 1963 Rosenkjærprisen, der årligt uddeles til en forsker eller en kulturpersonlighed, der har formået at formidle et svært tilgængeligt emne til et større publikum.

Han er begravet på Sorgenfri Kirkegård.

Eksterne henvisninger 
 

Kemikere fra Danmark
Skolefolk fra Danmark
Ansatte i DR